بیرلشگن ملتلر تشکیلاتی غله و حبوبات کوریدوری کیلیشووی نینگ دوام ایتیشی نینگ گلوبال آذیق – اوقات خوفسیزلیگی اوچون جوده اهمیت گه سزوار ایکن لیگینی بیلدیردی.
بیرلشگن ملتلر تشکیلاتی ژنو دفتری تامانیدن بیریلگن یازمه بیاناتده تیناون کونی سویس نینگ ژنو شهریده غله و حبوبات کوریدوری نینگ اوزه یتیریلیشی بیلن تیگیشلی بیرلشگن ملتلر تشکیلاتی تجارت و رواجلنیش کنفرانسی (UNCTAD) باش کاتبی ربکا گرینسپن بیلن بیرلشگن ملتلر تشکیلاتی انسانپرورلیک ایشلردن مسؤل باش کاتب اورینباسری و عاجل یاردم کوردیناتوری مارتین گریفیس نینگ روسیه فدراسیونی تشقی ایشلر وزیری اورینباسری سرگی ویرشین نینگ باشچیلیگیده گی یوقاری سویه لی بیر هیئات بیلن اوچره شگن لیگی بیلدیریلدی.
بیاناتده اوچره شووده 2022 ییلی 22 جولای تاریخیده قول قوییلگن ایککی کیلیشوونینگ عملی قیلینیشی تاکییدلنگن لیگی شونده ی بولیب بو کیلیشیوونینگ روسیه فدراسیونی، تورکیه، اوکراین و بیرلشگن ملتلر تشکیلتی اورته سیده گی «قاره دینگیز غله و حبوبات تشبثی» و بی ملال آذیق – اوقات و کود کیمیاوی صادراتینی قوله یلشتیریش اوچون روسیه بیلن بیرلشگن ملتلر تشکیلاتی اورته سیده گی کیلیشوو بیتیمیدن عبارت ایکن لیگی قید ایتیلدی.
بیرلشگن ملتلر تشکیلاتی باش کلتبی انتونیئو گوترش نینگ بیرلشگن ملتلر تشکیلاتی نینگ قاره دینگیز غله و حبوبات تشبثی قاله ویرسه روسیه کود کیمیاوی و آذیق – اوقات صادراتینی قوله یلشتیریش اورونیشلریگه بوتونله ی باغلیق ایکن لیگینی افاده ایتگن لیگی معلوم قیلیندی.
بیرلشگن ملتلر رتشکیلاتی نینگ روسیه تامانیدن قول قوییلگن و 18 مارچ تاریخیده اداغگه ییتیب باره دیگن حبوبات و غله کوریدوری کیلیشووی نینگ ینه 60 کون اوزه یتیریلیشی گه ناراضیچیلیک بیلدیرمه گن لیگی قید ایتیلگن بیاناتده "بیرلشگن ملتلر تشکیلاتی باش کاتبی بیرلشگن ملتلر تشکیلاتی نینگ قاره دینگیز غله و حبوبات تشبثی نینگ بوتونلیگینی قوریقلش و دوام ایتیشینی تامین ایتیش اوچون ممکن بولگن هرنرسه نی قیلیش نی تایید ایتدی" دییلدی.
بیاناتده غله و حبوبات کوریدوری کیلیشووی نینگ 24 میلیون تن غله و حبوبات صادراتی گه امکانیت یراتگن لیگی تذکر بیریلگن.
بیاناتده " غله و حبوبات کوریدوری کیلیشووی نینگ دوام ایتیشی، گلوبال آذیق – اوقات خوفسیزلیگی اوچون جوده اهمیت گه سزواردیر. چونکه غله – حبوبات و کود کیمیاوی نرخلری بیلن بیر قطارده تامین ایتیش اوروشدن آلدینگی سویه گه کیلمه دی. بو اینیقسه رواجلنه دیگن اولکه لرنی قیینه ماقده" دییلدی.
میلادی 2022 ییلی 22 جولایده استانبولده قول قوییلگن غله و حبوبات کوریدوری کیلیشووی 2022 ییلی 19 نوامبردن اعتباراً 120 کونگچه اوزه یتیریلگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
